Johann Heinrich Wilhelm Tischbein

Johann Heinrich Wilhelm Tischbein (1751–1829) var en tysk  klassisistisk maler fra den hessiske malerfamilien Tischbein.

 Liv og virke 
Johan H.W. Tischbein var sønn av Johann Conrad Tischbein (1712–1778) som var snekker for klosteret i Haina. Maleropplæring fikk han av sin onkel Johann Jacob Tischbein i Hamburg. Tischbein-familien hadde mange kunstnere, og for å skille J. H. W. Tischbein fra de andre fikk han tilnavnet Goethe-Tischbein 

I 1772/1773 foretok Tischbein en studiereise til Nederland. Han startet i 1777 en vellykket karriere som portrettmaler i Berlin. Som så mange av sine samtidige kolleger søkte han seg til Italia for å studere kunst. Det første oppholdet i Roma i 1779 ble finansiert av et stipend fra Kunsthochschule Kassel. Etter intensive studier av antikke kunstverk, endret han stil fra rokokko til klassisisme. I Roma malte han landskapsbilder, historiske motiver og stilleben. Pengenød gjorde at han i 1781 avbrøt oppholdet i Roma og flyttet til Zürich.

Etter at hertug Ernst II Ludwig av Sachsen-Gotha-Altenburg bevilget Tischbein et årlig stipend på 100 dukater, kunne han i 1783 vende tilbake til Roma. Dette andre oppholdet i Italia varte helt fram til 1799. I 1786 ble han venn med Goethe. Sammen reiste de til Napoli og på turen fikk Tischbein motivet til sitt sannsynligvis mest berømte maleri, «Goethe in der Campagna». Bildet kom etterhvert til Tyskland og i 1887 gav bankier-familien Rothschild det til Städel kunstinstitutt i Frankfurt am Main der det fortsatt henger.

Fra 1789 til 1799 var Tischbein direktør ved Accademia di Belle Arti i Napoli. Da franske tropper invaderte byen, slo han seg først ned i Göttingen der han opprettet et tegneakademi for kvinner. Dette drev han sammen med nevøen Wilhelm Unger til 1801.Eckhard Unger: Unger, Wilhelm. I Hans Vollmer (red.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Bind 33: Theodotos–Urlaub. E. A. Seemann, Leipzig 1939, s. 575. Tilslutt slo han seg ned Eutin der han fra 1808 til sin død arbeidet ved hoffet til den oldenburgske prinsregenten Peter I av Oldenburg.

Tischbein skrev fra 1810 på selvbiografien Aus meinem Leben (1861). Goethe holdt brevene fra Tischbein høyt.

Noen av Tischbeins arbeider oppbevares i Norge: portretter av grev Frederik Anton Wedel Jarlsberg og hans hustru,Wedel Jarlsberg, Frederik Anton II, Norsk Folkemuseum og Nasjonalgalleriet i Oslo oppbevarer et tigerhode.«Tigerhode» av Wilhelm Tischbein, Nasjonalmuseet, billedkunstsamlingene av Tischbein.

 Verk i utvalg 
 Goethe am Fenster der römischen Wohnung am Corso, akvarell, kritt og pensel over blyant / papir, 1787, 41,5 × 26,6 cm, Goethe-Museum, Frankfurt am Main.
 Die Stärke des Mannes (Vernunftbild), olje på lerret, 1821, Landesmuseum für Kunst und Kulturgeschichte Oldenburg.
 Porträt Elisa von der Recke, olje på lerret, ca 1755, 60,5 x 48 cm, Städtische Galerie Dresden, Inv.-Nr. 1980/k45
 Goethe in der Campagna, olje på lerret, 1787, 164 × 206 cm, Städelsches Kunstinstitut, Frankfurt am Main
 Brutus entdeckt die Namen seiner Söhne auf der Liste der Verschwörer und verurteilt sie zum Tode, etter 1783, olje på lerret, 156 x 206 cm, Kunsthaus Zürich

 Galleri 

 Publikasjoner 
 Christian Gottlieb Heyne, Johann Heinrich Wilhelm Tischbein: Homer nach Antiken gezeichnet. Göttingen 1801 (Digitaliserte verk)
 Heinrich Wilhelm Tischbein: Aus meinem Leben. Red. Dr. Carl G. W. Schiller. C. A. Schwetschke und Sohn, Braunschweig 1861 (Ny utgave redigert og med etterord av Kuno Mittelstädt, Henschelverlag, Berlin 1956)

 Referanser 

 Litteratur 
 Klaus Langenfeld: Wilhelm Tischbein, Goethe-Maler in Rom und herzoglich oldenburgischer Hofmaler. Isensee Verlag, Oldenburg 2008, ISBN 978-3-89995-548-4.
 Petra Maisak: Goethe und Tischbein in Rom. Insel Verlag, Frankfurt a. Main/Leipzig 1994, ISBN 3-458-19251-4, (Insel-Bücherei 1251).
 Hans Vollmer: Tischbein, Wilhelm. I Hans Vollmer (red.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Bind 33: Theodotos–Urlaub. E. A. Seemann, Leipzig 1939, s. 213–215.

 Eksterne lenker 



 Tischbein på zeno.org
 Goethe in der Campagna på postkort

Kategori:Tyske malere
Kategori:Personer fra Landkreis Waldeck-Frankenberg